|  |  |  |  |  |
| --- | --- | --- | --- | --- |
| אני החתום מטה |  | ת.ז |  |  |
| כתובת |  | עובד חברת |  | (להלן - "החברה"), |

מצהיר ומתחייב בזה:

1. לא לגלות, להראות או למסור, בין במשך תקופת העסקתי בחברה ו/או על ידה ובין לאחר מכן, לשום אדם או גוף, שום סודות מסחריים ושום מידע הנוגע לחברה או הקשור במישרין או בעקיפין לרכושה, עסקיה, ענייניה, לקוחותיה, ספקיה והאנשים או הגופים הקשורים בה או הבאים עמה במגע, ולרבות, אך מבלי לגרוע בכלליות האמורה לעיל, נושאי מחקר ופיתוח של החברה, שיטות ייצור, תהליכים, מחירים, תחשיבים, תנאי התקשרות עם לקוחות וספקים, שרטוטים, מסמכים וסודות; וזאת בין שהסודות או האינפורמציה האמורים הגיעו אליו כתוצאה מהעסקתי ע"י החברה ובין אם בדרך אחרת.
2. לא לעשות כל שימוש במידע כאמור לעיל שלא למטרות ביצועה של עבודה שנמסרה לביצועי ע"י החברה, כולל ביצוע שכפולים, העתקים וכו', שלא למטרות אלה.
3. כי ידועות לי חובת שמירת הסודיות מכוח חוק הגנת הפרטיות, התשמ"א - 1981 והתקנות שמכוחו.
4. כן ידוע לי כי אי מילוי התחייבותי עפ"י האמור לעיל, מהווה עבירה אף לפי ס' 118 לחוק העונשין, התשל"ז- 1977.
5. כי התחייבותי זו ניתנת בהביני את תוכנה, והסכמתי לכתוב בה.
6. כי ידוע לי שהעברת מידע כאמור בסעיף 1 או 2 לעיל, למאן דהו, ללא אישור בכתב מהחברה עלול להסב לחברה נזקים כלכליים משמעותיים ביתר;
7. כי התחייבות זאת תמשיך לחול אף לאחר תום תקופת ההסכם האמור. התחייבות זאת לא תחול על מידע שהוא בבחינת נחלת הציבור.

ולראיה באתי על החתום

|  |  |  |  |  |
| --- | --- | --- | --- | --- |
|  |  |  |  |  |
| חתימה |  | שם |  | תאריך |